
讬讜诪讗 驻讝 注"讘 - 驻讬专讜砖 砖讟讬讬谞讝诇抓

讗转讗 [谞讻谞住 讜讘讗] 专' 讞讬讬讗 讚讜讚讜 讜专讘讜 砖诇 专讘 鈥� 讛讚专 诇专讬砖讗 [讞讝专 专讘 诇专讗砖 讛驻专砖讛] 讜讛转讞讬诇 砖讜讘 诇拽讜专讗讛. 诇讗讞专 诪讻谉 注讬讬诇 [谞讻谞住] 讘专 拽驻专讗 鈥� 讛讚专 诇专讬砖讗 [讞讝专 专讘 诇转讞讬诇转 讛驻专砖讛], 诪砖讜诐 讻讘讜讚讜 砖诇 讘专 拽驻专讗, 砖讜讘 讗转讗 [讘讗] 专' 砖诪注讜谉 讘专讘讬 [讘谉 专讘讬] 讛讚专 诇专讬砖讗 [讞讝专 诇转讞讬诇转 讛驻专砖讛], 讗讞专 讻讱 讗转讗 [讘讗] 专' 讞谞讬谞讗 讘专 讞诪讗 诇砖诐, 讗诪专 专讘 讘诇讘讜: 讻讜诇讬 讛讗讬 谞讛讚专 讜谞讬讝讬诇 [讻诇 讻讱 讛专讘讛 驻注诪讬诐 讗讞讝讜专 讜讗诇讱]? 诇讗 讛讚专 [讞讝专] 讜讛诪砖讬讱 诪谉 讛诪拽讜诐 砖讛讬讛 讘讜. 讗讬拽驻讬讚 [讛拽驻讬讚] 注诇讬讜 专' 讞谞讬谞讗, 注诇 砖讛专讗讛 砖讛讜讗 讞砖讜讘 驻讞讜转 诪谉 讛讗讞专讬诐. 讗讝诇 [讛诇讱] 专讘 诇讙讘讬讛 [讗诇讬讜] 讗诇 专' 讞谞讬谞讗 转诇讬住专 诪注诇讬 讬讜诪讬 讚讻驻讜专讬 讜诇讗 讗讬驻讬讬住 [砖诇讜砖 注砖专讛 砖谞讬诐 讘注专讘 讬讜诐 讛讻讬驻讜专讬诐 诇驻讬讬住讜 讜诇讗 讛转驻讬讬住].


讜砖讜讗诇讬诐: 讜讛讬讻讬 注讘讬讚 讛讻讬 [讜讻讬爪讚 注砖讛 专讘 讻讱]? 讜讛讗诪专 [讜讛专讬 讗诪专] 专' 讬讜住讬 讘专 讞谞讬谞讗: 讻诇 讛诪讘拽砖 诪讟讜 诪讞讘讬专讜 讗诇 讬讘拽砖 诪诪谞讜 讬讜转专 诪砖诇砖 驻注诪讬诐! 讜诪砖讬讘讬诐: 专讘 砖讗谞讬 [砖讜谞讛] 砖讞住讬讚 讛讬讛, 讜讛讞诪讬专 注诇 注爪诪讜 诇谞讛讜讙 诇驻谞讬诐 诪砖讜专转 讛讚讬谉. 讜砖讜讗诇讬诐: 讜专' 讞谞讬谞讗, 讛讬讻讬 注讘讬讚 讛讻讬 [讗讬讱 注砖讛 讻讱] 砖诇讗 诪讞诇 诇讜 讗讞专 砖讘讬拽砖 诪诪谞讜 讻诇 讻讱? 讜讛讗诪专 [讜讛专讬 讗诪专] 专讘讗: 讻诇 讛诪注讘讬专 注诇 诪讚讜转讬讜 讜诪讜讞诇 注诇 诪讛 砖驻讙注讜 讘讜 鈥� 诪注讘讬专讬谉 诇讜 诪砖诪讬诐 注诇 讻诇 驻砖注讬讜!


讜诪住讘讬专讬诐: 讗诇讗, 讻讱 讛讬讛 讛注谞讬谉: 专' 讞谞讬谞讗 讞诇诪讗 讞讝讬 诇讬讛 诇专讘 讚讝拽驻讜讛讜 讘讚讬拽诇讗 [讞诇讜 专讗讛 讛讜讗 注诇 专讘 砖转讜诇讬诐 讗讜转讜 注诇 讚拽诇] 讜讙诪讬专讬 [讜诇诪讜讚讬诐 讗谞讜]: 讚讻诇 讚讝拽驻讜讛讜 讘讚讬拽诇讗 专讬砖讗 讛讜讬 [砖讻诇 诪讬 砖讞诇诪讜 注诇讬讜 砖转诇讜 讗讜转讜 讘讚拽诇 谞注砖讛 专讗砖] 讛讬砖讬讘讛. 讗诪专: 砖诪注 诪讬谞讛 讘注讬 诇诪注讘讚 专砖讜转讗 [诇诪讚 诪讻讗谉, 诪讻讗谉 讬讜爪讗, 砖讛讜讗 爪专讬讱 诇讛讬讜转 诪谞讛讬讙] 讜诇讗 讗讬驻讬讬住 [讛转驻讬讬住], 讻讬 讞砖砖 诪驻谞讬 讛讻诇诇 砖讗讬谉 诪诇讻讜转 讗讞转 谞讜讙注转 讘讞讘讬专转讛 讜讬讚注 砖诇砖讬讜讻转专 专讘 讻诪谞讛讬讙, 讬爪讟专讱 讛讜讗 诇驻谞讜转 讗转 诪拽讜诪讜 讻诪谞讛讬讙 讜讬诪讜转, 讜诇讻谉 讚讞讛讜 讻讬 讛讬讻讬 讚诇讬讝讬诇 讜诇讙诪专 讗讜专讬讬转讗 [讻讚讬 砖讬讜讻专讞 专讘 诇诇讻转 讜诇诇诪讚 转讜专讛] 讘讘讘诇 讜讬转诪谞讛 砖诐 诇讛讬讜转 专讗砖 讛讞讻诪讬诐 讜注诇 讬讚讬 讻讱 讬转拽讬讬诐 讛讞诇讜诐 砖讗讻谉 讬转诪谞讛 专讘 讻诪谞讛讬讙, 讗讘诇 讻讬讜谉 砖讬讛讬讛 讝讛 讘讘讘诇, 讗讬谉 诇专' 讞谞讬谞讗 讗讬驻讜讗 诪诪讛 诇讞砖讜砖.


讗 转谞讜 专讘谞谉 [砖谞讜 讞讻诪讬诐] 讘转讜住驻转讗: 注讬拽专 诪爪讜转 讜讬讚讜讬 讛讬讗 讘注专讘 讬讜诐 讛讻驻讜专讬诐 注诐 讞砖讻讛. 讗讘诇 讗诪专讜 讞讻诪讬诐: 讬转讜讚讛 讗讚诐 讙诐 讘注专讘 讬讜诐 讛讻讬驻讜专讬诐 拽讜讚诐 砖讬讗讻诇 讜讬砖转讛 讘住注讜讚讛 讛诪驻住拽转 砖诪讗 转讟专祝 (转转讘诇讘诇) 讚注转讜 讘住注讜讚讛 诪驻谞讬 专讜讘 讗讻讬诇讛 讜砖转讬讛 讜诇讗 讬讜讻诇 讗讞专 讻讱 诇讛转讜讜讚讜转. 讜讗祝 注诇 驻讬 砖讛转讜讚讛 拽讜讚诐 砖讗讻诇 讜砖转讛 鈥�/b> 讞讜讝专 讜诪转讜讚讛 诇讗讞专 砖讬讗讻诇 讜讬砖转讛, 砖诪讗 讗讬专注 讚讘专 拽诇拽诇讛 (讞讟讗) 讘住注讜讚讛 注爪诪讛. 讜讗祝 注诇 驻讬 砖讛转讜讚讛 注专讘讬转 讘诇讬诇 讬讜诐 讛讻讬驻讜专讬诐 鈥� 讬讞讝讜专 讜讬转讜讚讛 砖讞专讬转. 讛转讜讜讚讛 讘砖讞专讬转 鈥� 讬讞讝讜专 讜讬转讜讚讛 讘诪讜住祝, 讛转讜讜讚讛 讘诪讜住祝 鈥� 讬转讜讚讛 讗祝 讘诪谞讞讛, 讘诪谞讞讛 鈥�/b> 讬讜住讬祝 讜讬转讜讚讛 讘谞注讬诇讛.


讜讛讬讻谉 讗讜诪专讜 诇讜讬讚讜讬? 讬讞讬讚 讗讜诪专讜 讗讞专 转驻诇转讜 (转驻讬诇转 砖诪讜谞讛 注砖专讛), 讜砖诇讬讞 爪讘讜专 讗讜诪专讜 诇讜讬讚讜讬 讘讗诪爪注 讛转驻讬诇讛. 讜砖讜讗诇讬诐: 诪讗讬 讗诪专 [诪讛 讛讜讗 讗讜诪专], 诪讛讜 谞讜住讞 讛讜讬讚讜讬? 讗诪专 专讘 讗讜诪专讬诐 讗转 讛转驻讬诇讛 讛诪转讞讬诇讛 讘诪讬诇讬诐: "讗转讛 讬讜讚注 专讝讬 注讜诇诐", 讻谞讜住讞 砖讗谞讜 谞讜讛讙讬诐. 讜砖诪讜讗诇 讗诪专: 转驻讬诇讛 讛诪转讞讬诇讛 讘诪讬诇讬诐: "诪诪注诪拽讬 讛诇讘". 讜诇讜讬 讗诪专: 诪转讞讬诇讬诐: "讜讘转讜专转讱 讻转讜讘 诇讗诪专" 讜诪讝讻讬专讬诐 诪讞讬诇转 讛注讜讜谉 砖诇 讬讜诐 讛讻讬驻讜专讬诐, 讻讗诪讜专 讘转讜专讛. 专' 讬讜讞谞谉 讗诪专: 诪转讞讬诇讬诐: "专讘讜谉 讛注讜诇诪讬诐".


专' 讬讛讜讚讛 讗诪专: 讗讜诪专讬诐: "讻讬 注讜谞讜转讬谞讜 专讘讜 诪诇诪谞讜转 讜讞讟讗转讬谞讜 注爪诪讜 诪住驻专". 专讘 讛诪谞讜谞讗 讗诪专: 讻讱 讛讜讗 谞讜住讞 讛讜讬讚讜讬: 讗诇讛讬, 注讚 砖诇讗 谞讜爪专转讬 讗讬谞讬 讻讚讗讬, 讻诇讜诪专: 讗讬谞讬 专讗讜讬 诇讻诇 讚讘专, 注讻砖讬讜 砖谞讜爪专转讬 鈥� 讻讗讬诇讜 诇讗 谞讜爪专转讬, 讙诐 注转讛 注驻专 讗谞讬 讘讞讬讬 鈥� 拽诇 讜讞讜诪专 讘诪讬转转讬. 讛专讬 讗谞讬 诇驻谞讬讱 讻讻诇讬 诪诇讗 讘讜砖讛 讜讻诇诪讛, 讬讛讬 专爪讜谉 诪诇驻谞讬讱 砖诇讗 讗讞讟讗 诇注转讬讚 讜诪讛 砖讞讟讗转讬 诪专讜拽 (转拽谉 讜谞拽讛) 讘专讞诪讬讱, 讗讘诇 诇讗 注诇 讬讚讬 讬住讜专讬谉. 讜诪注讬专讬诐: 讜讛讬讬谞讜 讜讬讚讜讬讗 [讜讝讛讜 谞讜住讞 讛讜讬讚讜讬] 砖讛讬讛 专讘讗 诪转讜讜讚讛 讻讜诇讛 砖转讗 [讘讻诇 讬诪讜转 讛砖谞讛], 讜讝讛 讛讬讛 讙诐 谞讜住讞 讛讜讬讚讜讬 砖诇 专讘 讛诪谞讜谞讗 讝讜讟讗 [讛拽讟谉] 讘讬讜诪讗 讚讻驻讜专讬 [讘讬讜诐 讛讻讬驻讜专讬诐].


讗诪专 诪专 讝讜讟专讗: 诇讗 讗诪专谉 [讗诪专谞讜] 砖爪专讬讱 诇讜诪专 讻讻诇 讛谞讜住讞讗讜转 讛诇诇讜, 讗诇讗 讻砖诇讗 讗诪专 讗转 讛诪讬诇讬诐: "讗讘诇 讗谞讞谞讜 讞讟讗谞讜", 讗讘诇 讗诐 讗诪专 诪讬诇讬诐 讗诇讛: "讗讘诇 讗谞讞谞讜 讞讟讗谞讜" 转讜 [砖讜讘] 诇讗 爪专讬讱 讛讜讗 诇讬讜转专 诪讻讱, 讻讬 讝讛 注讬拽专 讛讜讬讚讜讬. 砖讗诪专 讘专 讛诪讚讜讚讬: 讛讜讛 拽讗讬诪谞讗 拽诪讬讛 [讛讬讬转讬 注讜诪讚 诇驻谞讬] 砖诪讜讗诇 讜讛讜讛 讬转讬讘 [讜讛讬讛 讗讝 砖诪讜讗诇 讬讜砖讘] 讜讻讬 诪讟讗 砖诇讬讞讗 讚爪讘讜专讗 [讜讻讗砖专 讛讙讬注 讛砖诇讬讞 爪讘讜专] 讜讗诪专 讗转, 讛诪讬诇讬诐 "讗讘诇 讗谞讞谞讜 讞讟讗谞讜" 拽诐 诪讬拽诐 [注诪讚 讗讝], 讜讗诪专; 砖诪注 诪讬谞讛 [诇诪讚 诪讻讗谉] 讻讬 注讬拽专 讜讬讚讜讬 讛讗讬 [讝讛] 讛讜讗, 砖诪讬诇讬诐 讗诇讛 讛谉 注讬拽专讜 砖诇 讛讜讬讚讜讬, 讜诪砖讜诐 讻讱 注诪讚 讻讚讬 诇讛讚讙讬砖 讗转 讞砖讬讘讜转谉.


讘 转谞谉 讛转诐 [砖谞讬谞讜 砖诐] 讘诪住讻转 转注谞讬转: 讘砖诇砖讛 驻专拽讬诐 (驻注诪讬诐, 讝诪谞讬诐) 讘砖谞讛 讻讛谞讬诐 谞讜砖讗讬谉 讗转 讻驻讬讛谉 讗专讘注讛 驻注诪讬诐 讘讬讜诐: 讘砖讞专讬转, 讘诪讜住祝, 讘诪谞讞讛, 讜讘谞注讬诇转 砖注专讬诐. 讜讗诇讜 讛谉 砖诇砖讛 驻专拽讬诐: 讘转注谞讬讜转 讛爪讬讘讜专 讛讙讚讜诇讜转 砖诪转注谞讬诐 注诇 诪谞讬注转 讙砖诪讬诐, 砖诪转驻诇诇讬诐 讘讛谉 谞注讬诇讛, 讜讘诪注诪讚讜转, 讻讗砖专 讛讬讜 讛讬砖专讗诇讬诐 讘谞讬 讛诪注诪讚 讛诪拽讘讬诇 诇讻诇 诪砖诪专 讻讛谞讬诐, 讘讗讬诐 诇拽专讜讗 讘诪注砖讛 讘专讗砖讬转 (转注谞讬转 讻讜, 讗) 讜讛讬讜 诪转驻诇诇讬诐 讗讝 讬讞讚, 讜讘讬讜诐 讛讻驻讜专讬诐.


讜砖讜讗诇讬诐: 诪讗讬 [诪讛 讛讬讗] 谞注讬诇转 砖注专讬诐 讝讜? 专讘 讗诪专: 爪诇讜转讗 讬转讬专转讗 [转驻讬诇讛 谞讜住驻转], 讻诇讜诪专: 砖诪转驻诇诇讬诐 注讜讚 转驻讬诇转 砖诪讜谞讛 注砖专讛 谞讜住驻转 讜砖诪讜讗诇 讗诪专: 讗讬谉 讝讜 转驻讬诇讛 砖诇讬诪讛, 讗诇讗 专拽 讜讬讚讜讬 讛诪转讞讬诇 讘诪讬诇讬诐: "诪讛 讗谞讜 诪讛 讞讬讬谞讜". 诪讬转讬讘讬 [诪拽砖讬诐 注诇 讻讱] 诪讘专讬讬转讗, 砖砖谞讬谞讜: 讗讜专 (注专讘) 讬讜诐 讛讻驻讜专讬诐 诪转驻诇诇 砖讘注 讘专讻讜转 讘转驻讬诇转 砖诪讜谞讛 注砖专讛, 讜诪转讜讚讛. 讘砖讞专讬转 诪转驻诇诇 砖讘注 讜诪转讜讚讛, 讜讻谉 讘诪讜住祝 诪转驻诇诇 砖讘注 讜诪转讜讚讛, 讜讻谉 讘诪谞讞讛 诪转驻诇诇 砖讘注 讜诪转讜讚讛, 讜讘谞注讬诇讛 诪转驻诇诇 砖讘注 讜诪转讜讚讛! 讛专讬 讝讛 讘驻讬专讜砖 讻专讘, 砖谞注讬诇讛 讛讬讗 转驻讬诇讛 谞讜住驻转!


讜注讜讚: 讛专讬 砖讬讟讛 讝讜 转谞讗讬 [砖讬讟转 转谞讗讬诐] 讛讬讗, 砖诇讚注转 讛讻诇, 谞注讬诇讛 讛讬讗 讜讚讗讬 转驻讬诇讛 谞讜住驻转, 讗诇讗 砖谞讞诇拽讜 转谞讗讬诐 讘讞讜讘转 讛讜讬讚讜讬 讘转驻讬诇转 谞注讬诇讛, 讚转谞讬讗 [砖讻谉 砖谞讬谞讜 讘讘专讬讬转讗]: 讬讜诐 讛讻驻讜专讬诐 注诐 讞砖讬讻讛 住诪讜讱 诇住讜祝 讛讬讜诐 诪转驻诇诇 砖讘注 讜诪转讜讚讛, 讜讞讜转诐 讘讜讬讚讜讬. 讗诇讜 讚讘专讬 专' 诪讗讬专. 讜讞讻诪讬诐 讗讜诪专讬诐: 诪转驻诇诇 砖讘注, 讜讗诐 专爪讛 诇讞转讜诐 讘讜讬讚讜讬 鈥� 讞讜转诐. 讜讗讜诪专讬诐: 讗诐 讻谉 讛专讬 讝讜 转讬讜讘转讗 [拽讜砖讬讛 讞诪讜专讛] 注诇 讚讘专讬 砖诪讜讗诇, 砖诇讚注转 讛讻诇 转驻讬诇讛 砖诇讬诪讛 讛讬讗! 讜诪住讻诪讬诐: 讗讻谉 转讬讜讘转讗 [拽讜砖讬讛 讛讬讗] 讜谞讚讞讜 讚讘专讬讜.


诪住讜驻专: 注讜诇讗 讘专 专讘 谞讞讬转 拽诪讬讛 [讬专讚 诇驻谞讬 讛转讬讘讛 诇转驻讬诇转 谞注讬诇讛 诇驻谞讬] 专讘讗 砖讛讬讛 砖诐 讘讘讬转 讛讻谞住转. 驻转讞 讗转 讛转驻讬诇讛 讘"讗转讛 讘讞专转谞讜" 讜住讬讬诐 讘"诪讛 讗谞讜 诪讛 讞讬讬谞讜" 讜砖讘讞讬讛 [讜砖讬讘讞讜] 专讘讗. 专讘 讛讜谞讗 讘专讬讛 [讘谞讜] 砖诇 专讘 谞转谉 讗诪专: 讜讬讞讬讚 讗讜诪专讛 讗讞专 转驻诇转讜. 讻诇讜诪专: 讗转 讚讘专讬 讛讜讬讚讜讬 砖讘转驻讬诇讛 讗讜诪专 讛讬讞讬讚 诇讗讞专 转驻讬诇转讜 讜诇讗 讘转讜讱 讛转驻讬诇讛 讻砖诇讬讞 讛爪讘讜专.


讗诪专 专讘: 转驻诇转 谞注讬诇讛 驻讜讟专转 讗转 砖诇 注专讘讬转 讻讬讜谉 砖讛转驻诇诇 诇讗讞专 诪谞讞讛 转驻讬诇讛 谞讜住驻转 诪砖讞砖讬讻讛 鈥� 讛专讬 讝讜 讻转驻讬诇转 注专讘讬转. 讜诪注讬专讬诐: 专讘 诇讟注诪讬讛 [诇讟注诪讜, 诇砖讬讟转讜] 砖讗诪专: 爪诇讜转讗 [转驻讬诇讛] 讬转讬专讗 讛讬讗, 讜讻讬讜谉 讚爪诇讬 诇讬讛 [讜讻讬讜谉 砖讻讘专 讛转驻诇诇 讗讜转讛] 鈥�/span> 转讜 [砖讜讘] 诇讗 爪专讬讱 讛讜讗 诇讛转驻诇诇 注专讘讬转.


讜转讜讛讬诐: 讜诪讬 [讜讛讗诐] 讗诪专 专讘 讛讻讬 [讻讱]? 讜讛专讬 讗诪专 专讘: 讛诇讻讛 讻讚讘专讬 讛讗讜诪专 转驻诇转 注专讘讬转 专砖讜转, 讜讗诐 专砖讜转 讛讬讗 诪注讬拽专讛, 诪讛 诇砖讜谉 "驻讜讟专转" 砖讗诪专 专讘? 讛专讬 驻讟讜专 诪诪谞讛 讙诐 讗诐 诇讗 讛转驻诇诇 谞注讬诇讛! 讜诪砖讬讘讬诐: 诇讚讘专讬 讛讗讜诪专 讞讜讘讛 拽讗诪专 [讗诪专], 砖讗祝 诇讚讘专讬 讛讗讜诪专 砖转驻讬诇转 注专讘讬转 讞讜讘讛, 讗诐 讛转驻诇诇 谞注讬诇讛 鈥� 讬爪讗 讬讚讬 注专讘讬转.


诪讬转讬讘讬 [诪拽砖讬诐 注诇 讻讱] 诪诪讛 砖砖谞讬谞讜: 讗讜专 讬讜诐 讛讻驻讜专讬诐 诪转驻诇诇 讘转驻讬诇转 砖诪讜谞讛 注砖专讛 砖讘注 讘专讻讜转 讜诪转讜讚讛, 讜讻谉 讘砖讞专讬转 诪转驻诇诇 砖讘注 讜诪转讜讚讛, 讜讻谉 讘诪讜住祝 诪转驻诇诇 砖讘注 讜诪转讜讚讛, 讜讻谉 讘谞注讬诇讛 诪转驻诇诇 砖讘注 讜诪转讜讚讛, 注专讘讬转 诪转驻诇诇 砖讘注 讘专讻讜转 诪注讬谉 砖诪讜谞讛 注砖专讛. 讻诇讜诪专: 砖诇讜砖 讘专讻讜转 专讗砖讜谞讜转 讜砖诇讜砖 讗讞专讜谞讜转 讜讘专讻讛 讗诪爪注讬转 砖讻讜诇诇 讘讛 讘拽讬爪讜专 诪注讬谉 砖讗专 讘专讻讜转 砖诇 讞讜诇. 专' 讞谞讬谞讗 讘谉 讙诪诇讬讗诇 诪砖讜诐 讗讘讜转讬讜 讗讜诪专: 诪转驻诇诇 砖诪讜谞讛 注砖专讛 讘专讻讜转 砖诇讬诪讜转 讻专讙讬诇,

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

